หุ้นไร้ปัจจัยลบปิดบวก15.44 จุด
หุ้นไทย20พ.ค.ปิดบวก 15.44 จุด ที่ 1,643.40 จุด มูลค่าซื้อขาย 57,892.40 ล้านบาท
20 พ.ค. 2556

หุ้นไทย20พ.ค.ปิดบวก 15.44 จุด ที่ 1,643.40 จุด มูลค่าซื้อขาย 57,892.40 ล้านบาท 
ดัชนีตลาดหลักทรัพย์แห่งประเทศไทย วันที่ 20 พ.ค. หลังจากกระโดดขึ้นไปเปิดตลาดที่ 1,636.94 จุด ดัชนีเพิ่มขึ้นอย่างต่อเนื่อง โดยเฉพาะในภาคบ่ายขึ้นไปถึง 1,646.59 จุด ซึ่งเป็นจุดสูงสุดของวัน ก่อนจะย่อตัวเล็กน้อยลงมาปิดที่ 1,643.40 จุด เพิ่มขึ้น 15.44 จุด หรือ 0.95% มูลค่าการซื้อขาย 57,892.40 ล้านบาท 
นายชัย จิรเสวีนุประพันธ์ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า ตลาดหุ้นไทยวันนี้ไม่มีปัจจัยลบ ทำให้ตลาดสามารถปรับเพิ่มขึ้นได้ต่อเนื่อง โดยมีแรงซื้อกระจายเข้ามาหลายกลุ่ม ทั้ง สื่อสาร พลังงาน และธนาคาร 
"เมื่อปลายสัปดาห์หุ้นต่างประเทศที่อิงกับการขยายตัวทางเศรษฐกิจของสหรัฐฯ และ ยุโรป ปรับเพิ่มขึ้น ซึ่งไทยคงได้รับอานิสงส์ไปด้วย และในภาคบ่ายมีแรงซื้อหุ้นกลุ่มอสังหาริมทรัพย์เข้ามา เพราะคาดว่า มีโอกาสที่จะปรับลดดอกเบี้ยนโยบายลง" นายชัย กล่าว
สำหรับแนวโน้มในวันพรุ่งนี้ นายชัย กล่าวว่า หากในคืนนี้ไม่มีการเปลี่ยนแปลงในตลาดต่างประเทศ คาดว่า ตลาดหุ้นไทยจะสามารถปรับเพิ่มขึ้นต่อเนื่องได้ โดยมีแนวต้านอยู่ที่ 1,654-1,660 จุด และแนวรับที่ 1,632 จุด
มูลค่าการซื้อขาย 5 อันดับหลักทรัพย์INTUCH  ปิดที่ 95.75 บาท -1.50 บาท หรือ -1.54% มูลค่า  7,235.54 ล้านบาทTRUE  ปิดที่ 10.40 บาท +0.65 บาท หรือ +6.67% มูลค่า  3,547.89 ล้านบาทITD  ปิดที่ 9.05 บาท +0.30 บาท หรือ +3.43% มูลค่า  2,395.95 ล้านบาทMLINK ปิดที่ 5.60 บาท +0.10 บาท หรือ +1.82% มูลค่า  2,078.39 ล้านบาท PTT ปิดที่ 343.00 บาท +8.00 บาท หรือ +2.39% มูลค่า  2,039.16 ล้านบาท